Inkomplu insebbħu l-parroċċa u t-tempju tas-Salvatur Għaddiet sena oħra mill-aħħar festa u bħal kull sena nagħtikom dan il-messaġġ tiegħi dwar dak li sar matul din is-sena. Inħossni obbligat u fl-istess ħin onorat li nagħmel dan, għax intom għandkom tkunu tafu x'qegħdin nagħmlu u x'qiegħed isir u jien inħossni onorat għax naf li intom tapprezzaw. F'dak li hu pastorali, qegħdin jien mas-saċerdoti tagħna nagħmlu l-aħjar li nistgħu li nkunu ta' servizz għalikom minkejja li qegħdin ftit. Minkejja l-limitazzjoni tagħna imma bqajna noffru u nagħmlu kollox bla ma naqqasna xejn. Imma bilfors ikun hemm mumenti fejn wieħed ma jistax ilaħħaq ma' żewġ affarijiet f'daqqa: Tafu intom li ħafna affarijiet u xogħol huma responsabbilta' tal- Kappillan, imma fl-istess ħin kultant ikollok tħalli xi ħidma partikolari, għax ikun hemm affarijiet oħra aktar urġenti. Tul is-sebgħa ġimgħat tat-tberik bilfors li l-ħinijiet tal-uffiċċju parrokkjali kienu aktar limitati. Ikkompatuna meta mhux dejjem konna ta' servizz fil-pront minħabba mpenji pastorali oħra. Komplejna inwettqu ħidma pastorali ma' kulħadd għaliex dan hu l-iskop ewlieni tal- Knisja, li tkun qrib tan-nies fil-ħidma. pastorali tagħha. Wara l-festa l-oħra erġajna bdejna ż-żmien ta' TABOR: Rivista Annwali — Festa tas-Salvatur 2018 Ba matul is-sena u għalhekk erġajna bdejna bir-rutina tagħna wkoll fil-ħidma ta' restawr fil-knisja. Rajna jerġa' jintrama l-iscafolding mas-saqaf tal-knisja fil- kappellun tar-Rużarju biex jekk Alla jrid tibda din l-aħħar fażi minn dan il-proġett tar-restawr tal- pittura tas-saqaf tal-knisja. Ilu ftit dan il-proġett delikat għaddej. li jitlob minna enerġija għax jinvolvi flus u xogħol. Proġett li jitlob sagrifiċċju speċjalment ix-xogħol. volontarju tal-armar u żarmar tal-iscafolding. Wara tmien xhur ta' ħidma fuq dan l-aħħar kappellun, illum qiegħdin nammiraw ix-xogħol komplut u lest mir-restawr tal-pittura tas-saqaf. Matul dawn l-aħħar tlett snin tkompla x-xogħol fuq dan il-proġett ta' restawr fejn sar xogħol fis-saqaf tal-kor u l-arzella, fil-kappellun tal-Kurċifiss u l-arzella u din l-aħħar sena, fil- kappellun tar-Rużarju u l-arzella tiegħu. Kienu tlett fażijiet li għall-grazzja t'Alla bl-għajnuna. ta' kulħadd irnexxielna nlestuhom fi tlett snin. L-aħħar fażi li tkompliet matul din is-sena fil-kappellun tar- Rużarju sar restwar fuq l-arzella li tirrappreżenta d- diskors ta' Ġesu' fuq il-muntajna, xogħol ta' Nazju Cortis u sar restawr fuq is-saqaf li jirrappreżenta l- laqgħa ta' Ġesu' ma' Pietru, xogħol ta' Rafel Bonnici Cali li kien sar fis-sebgħinijiet. Nafu li l- pittura ta' dan il-kappellun kienet saret fuq l-injam minħabba l-ħsara konsiderevoli li kien Ħemm fil- pittura oriġinali mpittra minn Ġużeppi Cali. Kienet saret kopja tagħha minn Rafel Bonnici Cali fuq l- injam. Issa sar restawr fuq dan l-aħħar intervent. Proġett ieħor li sar huwa t-tkomplija taż- żebgħa u l-induratura fil-knisja. Wara l-festa intrama l-iscafolding fil-kappellun tal-Kurċifiss. Wara li s-sena l-oħra tlesta r-restawr tas-saqaf ta' dan il-kappellun, issa kien imiss ix-xogħol miċ- ċinta l-isfel, bħalma sar fil-korsija u fil-kor tal- knisja. Bħalma għamilna fil-kor tal-knisja, żgur li l-induratura tal-kappelluni trid issir mill-ġdid għaliex m'hemmx x'tirrestawra, anzi kif kulħadd jaf'li l-prospettivi tal-kappelluni tal-Kurċifiss u tar- Rużarju swiedu mmens. Għaldaqstant, saret l- indurata bid-deheb tad-dekorazzjoni kollha mill-ġdid fuq l-artal tal-Kurċifiss. L-iskultura li żżejjen l-artal ta' Santu Rokku li jinsab ukoll f'dan il-kappellun tal-Kurċifiss, kellha ssir induratura bit- teknika magħrufa bħala fuq l-imbornit kif kienet fl- oriġinal. Fuq dan l-istess artal tneħħew iż-żewġ figuri ta' anġli biex l-attenzjoni taqa' fuq il-kwardu ewlieni ta' fuq l-artal li huwa xogħol Ġużeppi d' Arena. Il-figuri ta' l-anġli xogħol ħafna aktar reċenti mill-kwadru ewlieni ta' dan l-artal, ġew ippreservati fil-mużew tal-knisja. Minflok dawn l- anġli saret dekorazzjoni f'kompożizzjoni mill- injam ta' sornamenti li jikkumplementaw mal-prospettivi li hemm fil-knisja. Hu maħsub li minħabba l-istil li hemm fl-arzella ta' dan l-artal, b'din id-dekorazzjoni qed noqorbu ħafna lejn l- oriġinal. Għal darb'oħra nieħu l-okkażjoni biex nirringrazzja. lis-sagristan u l-helpers tiegħu li b'dedikazzjoni u b'mod voluntarju, u għalhekk niffrankaw il-flus, jintrama u jiżżarma l-iscafolding għax-xogħol kollu ta' restawr kemm tas-saqaf u kemm tal-induratura tal-knisja. Minħabba li din is- sena kien għaddej ix-xogħol f'dan il-kappellun, l- artal ta' repożizzjoni (is-Sepulkru) li s-soltu jintrama fuq l-artal ta' Santu Rokku, kellna għal din is-sena narmawh fuq l-artal ta' San Pietru u San Pawl Eremita, fil-korsija. Minkejja li kien armat sabiħ ħafna, imma eventwalment anke minħabba prattiċita', ser jerġa' jintrama fil-post tas-soltu, jiġifieri fuq l-artal ta' Santu Rokku. Biex nibqgħu f'dan il-kappellun, sar restawr fuq iż-żewġ sopraporti tal-arkati fil-kappellun tal- Kurċifiss. Konna bdejna dan il-proġett ta' restawr fuq l-injam kollu li għandna fil-knisja. Kienu tlestew is-sitt sopraporti tal-arkati tal-korsija, iż- żewġ sopraporti tal-arkati tal-kor u din is-sena lestejna tnejn oħra, dawk tal-arkati tal-kappellun tal- Kurċifiss. Baqa' żewġ sopraporti tal-arkati tal- kappellun tar-Rużarju għal wara l-festa. Barra s-sopraporti tal-arkati tal-knisja, konna bdejna r- restawr fuq s-sopraporti uniċi fis-sbuħija u fl-istil tagħhom, tal-erba' bibien tal-knisja li tant kellhom bżonn ta' restawr urġenti. Konna lestejna: s- sopraporta tal-bieb il-kbir, tal-bieb ta' San Alwiġi li jinsabu fil-korsija tal-knisja u din is-sena tlestietit- tielet sopraporta. tal-bieb: tal-kappellun tal- Kurċifiss. Tlestew tlieta u għalhekk fadal l-aħħar sopraporta. tal-bieb tal-kappellun. tar-Rużarju. Qiegħdin nagħmlu sopraporta kull sena. Sar xogħol ta' restawr u tiswijiet fl-injam tas-sopraporta, billi fejn stajna ħallejna l-induratura l-antika billi sarilha restawr u l-bqija ġiet indurata mill-ġdid. Ma' dawn is-sopraporti komplejna restawr tas-sopraporti tal- bibien laterali tal-knisja. Is-sena l-oħra sar restawr fuq iż-żewġ sopraporti tal-bibien fil-kor, jiġifieri fuq il-bibien tas-sagristiji u din is-sena sar restawr fuq iż-żewġ sopraporti tal-bibien tal-ġnub tal-artal tal-Kurċifiss, il-bieb li jagħti għas-sagristija u l- bieb li jagħti għal kamra żgħira. Baqa' li jsiru l- aħħar żewġ sopraporti li qiegħdin fil-kappellun tar-Rużarju. Vera l-kappellun tal-Kurċifiss ħa dehra differenti, kollox restawrat, is-saqaf u l-induratura tad-dekorazzjoni tiegħu flimkien mas-sopraporti li jinsabu fih. Proġett ieħor ewlieni huwa r-restawr delikat fuq il-kwadri tal-artali. Tafu intom li diġa' tlestew diversi kwadri tal-artali tal-korsija, l-kwadru titulari u l-kwadri ovali li jikkumplimentaw l-artal tal-kor. Din is-sena ġie rrestawrat il-kwadru tal-artal ta' Santu Rokku; xogħol mill-isbaħ. ta' Ġużeppi d'Arena, li qiegħed fuq l-artal fil-kappellun tal- Kurċifiss. Tul din is-sena sar ukoll ix-xogħol fuq il- kwardu kbir tal-artal tal-Kurċifiss, xogħol ta' Ġużeppi Cali. Permezz tar-restawr li qiegħed isir fuq dawn il-kwadri, qiegħdin jinkixfu l-kuluri BEN Għaqda Festi Esterni — Ħal Lija - Festa tas-Salvatur 2018 oriġinali tagħhom wara li jitnadfu b'mod intensiv, delikat u professjonali. Nafu l-bżonn kbir ta' restawr li kien jeħtieġ fuq dawn il-kwadri. Għal dawn il-kwadri saru tilari ġodda ta' l-injam u l- aluminium biex ikunu jifilħu aktar għall-elementi taż-żmien u jipproteġu t-tila. Mal-kwadru tal-Kurċifiss fil-kappellun sar tindif u restawr taż-żewġ kwadri ovali tal-ġnub dawk li jirrapreżentaw l-Evanġelisti San Luqa u San Mattew, it-tnejn attribwiti skola. tal-Preti. Sar xogħol intensiv fuqhom minħabba li l-probbabilta' hi li qatt ma nqalgħu minn hemm. It-tilari tagħhom ukoll kellhom isiru ġodda għax biż-żmien issewsu. Flimkien ma' dawn iż-żewġ kwadri sar ukoll restawr ieħor fuq żewġ kwadri oħra li kienu oriġinarjament imdendlin fil-Knisja tal-Vitorja (magħrufa bħala tal-Belliegħa). Hemm sett ta' tlett kwadri li huma attribwiti lill-pittur famuż Francesco Zahra. Dawn it-tlett kwadri jirrappreżentaw iż- żwieġ mistiku ta' Santa Katarina ta' Lixandra mal- Bambin Ġesu' f'idejn il-Madonna, li kien iservi bħala t-titular tal-knisja tal-Belliegħa. Kwadru ieħor jirrappreżenta lil San Gejtanu jilqa' fuq dirgħajh lill- Bambin Ġesu' u l-ieħor jirrappreżenta lil San Vinċenz Ferreri. Din is-sena sar restawr fuq żewġ kwadri minn dawn it-tlieta u ser jitpoġġew wieħed, dak taż-żwieġ mistiku ta' Santa Katarina, fuq is- sopraporta tal-bieb ta' San Alwiġi fil-korsija u l- ieħor, dak ta' San Gejtanu, ser jitpoġġa fuq is-sopraporta tal-bieb tal-kappellun tal-Kurċifiss. Wara l-festa jsir ir-restawr fuq it-tielet kwadru, dak ta' San Vinċenz Ferreri li se jitpoġġa fuq is- sopraporta tal-bieb tal-kappellun tar-Rużarju. Saru tlett gwarniċi ġodda għal dawn il-kwadri biex ikunu jistgħu jintużaw fil-knisja. Wieħed jista' jammira s- sbuħija oriġinali u l-ħlewwa ta' l-uċuħ fuq dawn il- kwadri li komplew jagħtu dehra sabiħa lill-knisja. Saru kopji tagħhom irrestawrati biex aktar il- quddiem meta jsir. ir-restawr ' tal-knisja. tal- Belliegħa, dawn il-kopji jitpoġġew fiha, biex l-oriġinal jinżamm fil-knisja minħabba sigurta'. Tlesta r-restawr fuq il-kwadru ta' Sant Antnin ta' Padova, flimkien ma' l-induratura tal- gwarniċ tiegħu, li ma laħaqx tlesta s-sena li għaddiet, u għalhekk ser narawh imdendel din is- sena fuq in-niċċa tal-Ecce Homo fil-bieb ta' San Alwiġi. Kopja tiegħu tpoġġiet fil-knisja ta' Santa Marija fejn kien oriġinarjament imdendel, biex il- kwadri li jittieħdu mill-knejjes ż-żgħar ħalli jitpoġġew fil-knisja parrokkjali, dejjem titpoġġa kopja tiegħu minfloku. TABOR- Rivista Annwali — Festa tas-Salvatur 2018 e Din is-sena peres li sar ir-restawr fil-kappellun tal-Kurċifiss, taħt il-kwadru tal-Kurċifiss ġie mdendel kwadru rrestawrat li jirrappreżenta lil San Franġisk ta' Assisi. Ta' min jgħid li dan il- kwadru tant qagħad tajjeb kemm minħabba l-qies preċiż tiegħu fil-gwarniċ eżistenti, kemm minħabba s-suġġett li jirrappreżenta għaliex San Franġisk ta' Assisi rċieva l-pjagi mqaddsa u allura kemm il- darba narawh mal-Kurċifiss, u kemm minħabba li dan il-kwadru huwa xogħol ta' Francesco Zahra, artist rinomat, li jaqbel ma' dak li hemm pariġġu fuq l-artal tar-Rużarju li jirrappreżenta lill-Anġlu Kustodju, xogħol ukoll ta' Francesco Zahra. Għaldaqstant, il-kwadru li konna naraw taħt dak tal- Kurċifiss, jiġifieri ta' San Alwiġi Gonzaga, xogħol ta' artist mhux magħruf, dan ser jiġi ppreżervat fis- sagristija tal-knisja. Il-kwadru ta' San Franġisk huwa xogħol aktar ta' kalibru li jixraq fil-knisja tagħna. Imma biex fil-knisja tibqa' xbieha ta' San Alwiġi Gonzaga: li fil-parroċċa tagħna hawn devozzjoni lejh, inxtara kwadru ovali antik ta' San Alwiġi mpitter fuq il-ħġieġ, xogħol tajjeb ħafna. Dan ser jiddendel mal-ġenb tal-artal ta' San Alfons. Għall-festa ta' San Alwiġi, dan il-kwadru jitpoġġa u jintrama fuq l-artal: Biex inżommu s- simetrija, inxtara kwadru ovali ieħor tal-istess epoka, impitter ukoll fuq il-ħġieġ, kwadru. li jirrappreżenta lil Santa Marija Madalena u ser jiddendel fil-ġenb tal-artal tal-Kuċizzjoni. Għal dawn iż-żewġ kwadri saru żewġ gwarniċi ovali ndurati. Restawr ieħor li għaddej hu fuq l-artali tal- irħam tal-knisja. Wara li tlestew ir-restawr fuq l- erbgħa artali tal-korsija, u dak tal-artal tal-Kor, jiġifieri tat-titular, u anke sarrestawr fuq xi partijiet mill-artal maġġur, din is-sena sar restawr delikat fuq żewġ artali li jinsabu fil-kappellun tal-Kurċifiss. Ġie restawrat l-artal tal-Kurċifiss, u l-artal ta' Santu Rokku. Nafu li biż-żmien u bl-umidita' l- irħam ikollu bżonn ir-restawr. Għalhekk b'dan ir- restawr'qiegħda ssir manutenzjoni u tiswija fuq l-irħam kollu ta' l-artali u fejn ikun hemm bżonn ikollu jsir irħam ġdid. Jekk Alla jrid, fadlilna restawr fuq l-aħħar żewġ artali tal-kappellun tar- Rużarju. Grazzi għall-ġenerożita' ta' diversi individwi, din is-sena inxtraw żewġ brazzi Venezjani tal- Murano li huma pariġġ il-linfa sabiħa li kienet inxtrat għas-sagristija. Dawn iż-żewġ brazzi qiegħdin jintużaw fuq il-presbiterju mal-artal maġġur għal xi festa ta' matul is-sena. fis-sagristija biex ikunu pariġġ il-linfa. Fi żmien il- festa, wieħed: jista' jammirahom armati fis- sagristija. Għal dawn il-brazzi saru wkoll żewġ plakki tal-injam bħala bażi għalihom. Kull sena qegħdin jiġu mżanżna sett ta' fjuretti ġodda. tal-ganutell magħmula b'sengħa kbira għall-artali tal-knisja, u ma' dawn qegħdin jiġu restawrati l-vażuni antiki tal-alabastru għax dawn aktar jixirqu mal-knisja tagħna. Din is-sena ġie mibdi sett ta' fjuretti bil-vażuni magħhom għall- artal tal-Kurċifiss. Il-fjuretti ta' dan l-artal huma sett imdaqqas; kważi daqs tal-maġġur, għaliex huwa wieħed mill-erbgħa artali kbar tal-knisja. Nafu kemm ix-xogħol fuq dawn il-fjuretti tal-ganutell qiegħed isir bir-reqqa, u qegħdin ilibsu l-artali fil- festa b'mod eleganti. Din is-sena komplejna ukoll bir-restawr fuq settijiet ta' gandlieri tal-injam. Wara li s-sena li għaddiet ġew restawrati u ndurati mill-ġdid is-sett ta' gandlieri tas-sekonda u ż-żgħar bħala terza li jintużaw fil-festa tal-Qalb ta' Ġesu' fuq l-artal maġġur, din is-sena tlestew is-sitt gandlieri l-kbar ta' dan is-sett għax minkejja li inbeda x-xogħol fuqhom is-sena li għaddiet, imma tlestew din is- sena. Sarilhom restawr u induratura mill-ġdid. Għal żmien il-festa tas-Salvatur dawn it-tliet settijiet gandlieri ser jibdew jintużaw billi bdejna mis-sena li għaddiet narmaw is-sekonda u t-terza fuq l-artal tat-titular, biex jibda jintrama bi tnax u l-kbar ser jibdew jintramaw, minn din is-sena, mal-vara tas- Salvatur. Għal dawn it-tmintax-il gandlier saru tmintax-il plattin tal-metal biex jikkumplimentaw lilhom. Sar restawr ukoll fuq żewġ settijiet ta' gandlieri li jintramaw għall-festa fuq l-artali tal- Immakulata Kunċizzjoni u ta' San Alfons. Barra minn dawn, ġew indurati mill-ġdid is-sett gandlieri tal-artal tal-Madonna tal-Karmnu li jekk ma jkunx lest għal din il-festa, jiżżanżnu s-sena ddieħla. B'hekk nistgħu ngħidu li l-attrezzatura tal- artali kollha tal-knisja għall-festa tas-Salvatur se tkun kompluta. Xogħol ieħor li sar hu ż-żebgħa fuq iċ-ċinta tal- kappellun tar-Rużarju wara li tlesta mir-restawr tal-pittura, sar dawl ġdid u ġew miżbugħa mill-ġdid u bi ħġieġ mibdul iż-żewġ twieqi tal-kappellun kif sar fil-knisja kollha. B'hekk issa għandna t-twieqi kollha tal-knisja lesti fejn ħadu dawra tajba billi ġew maħruqa mill-ġdid fuq l-injam, imbidel il- ħġieġ kollu u ġew miżbugħa mill-ġdid. Wara li s-sena li għaddiet inxtrat statwa antika tal-kartapesta fuq stil Naplitan li tirrapreżenta lil San Ġużepp, statwa sabiħa ta' l-epoka tal-1800, din is-sena sar ir-restawr delikat fuq din l-istatwa. Verament sar intervent tajjeb ħafna u professjonali fejn ħarġet ferm tajjeb l-espressjoni ta' San Ġużepp u l-Bambin. Wara li tpoġġiet d-dijadema antika mmartellata li nxtrat is-sena li għaddiet fuq ras San Ġużepp, din l-istatwa tpoġġiet f'niċċa ġdida tal- kewba li tlestiet din is-sena. In-niċċa tqiegħdet f'wieħed mill-bibien tal-kappellun tal-Kurċifiss, faċċata tal-bieb li jagħti għas-sagristija, li filwaqt li żammejna xorta l-bieb eżistenti, ġie utilizzat biex iservi bħala ġnub tan-niċċa. In-niċċa saret bir-roti biex il-kamra tibqa' tintuża bħala store. L-istil tan- niċċa sar simili tan-niċċa li għandna fil-korsija, dik tal-Madonna tar-Rużarju. Fil-futur hemm il-ħsieb li ssir niċċa oħra n-naħa l-oħra bl-istess stil u titpoġġa fil-bieb tal-kappellun tar-Rużarju biex f'din in-niċċa npoġġu l-istatwa antika tal-Madonna skolpita fl-injam li għandna fil-knisja l-qadima tas- Salvatur biex hekk din l-istatwa terġa' tieħu l-ħajja. Din is-sena inxtara relikwarju kbir tal-fidda bir-relikwiji tal-qaddisin. Dan intuża fil-festa tal- qaddisin kollha flimkien maż-żewġ relikwarji kbar tal-injam li nxtraw is-sena li għaddiet. Dan ir- relikwarju se jintuża ukoll bħala ornament fil-festa tas-Salvatur. Dawn ir-relikwarji għandhom stil uniku, u jaqblu ma' l-istil li għandna fil-knisja tagħna. Barra dan ta' min jgħid ukoll li dawn ir- relikwarji huma oġġetti prezzjużi ta' mużew. Inxtraw żewġ gradenzi antiki interzjati biex jitpoġġew fil-kappella tas-sagristija. Huma par gradenzi sbieħ u eleganti u anke bżonnjużi biex fihom jitpoġġew. l-imkatar u l-purifikaturi li jintużaw għall-quddies. Huma ddekorati b'disinji u fjuri fl-interzjar b'użu ta' injam varjat. Xerqu ħafna fejn tpoġġew għaliex bqajna ma' l-istess stil ta' l- abbiljament tas-sagristija tal-knisja. Inxtrat ukoll niċċa antika ndurata, kollha skolpita fl-injam biex titpoġġa faċċata tal-pupltu għal matul is-sena. Għal din in-niċċa sar pedestal irħamat jaqbel maz-zoklu tal-knisja. Hija niċċa ħelwa u fiha se titqiegħed statwa antika tal- Immakulata Kunċizzjoni, xogħol fl-injam li ġiet irregalata lill-knisja mis-saċerdot Patri Salv Galea O.P., saċerdot minn Ħal Lija. Fil-ġranet tal-festa, din in-niċċa se tkun armata fis-sagristija minħabba li faċċata tal-pulptu tkun armata x-xbieha tas- Salvatur. Ta' min jgħid ukoll li Patri Salv għoġbu jagħti lill-knisja żewġ gandlieri oħra tal-bronż għal fuq l-artal mejda biex jintużaw għal waqt il- liturġija. Inxtraw ukoll par 'lustres' antiki ta' ħġieġ aħmar dehbieni u ddekorati b'disinji sbieħ, biex jintużaw fuq l-artal għall-festi. Huma sbieħ, eleganti u addattati ħafna u se jkomplu jsebħu l-knisja tagħna. Matul din is-sena kellna benefattur li għoġbu jirregala tapit imdaqqas, antik u ta' preġju kbir għaliex huwa magħmul bl-idejn bit-teknika antika kif inhuma magħrufa t-twapet ta' Abouson: Huwa tapit iċċertifikat li huwa ta' Abouson. TABOR- Rivista Annwali — Festa tas-Salvatur 2018 WIŻA kif inhu xieraq, ġie imnaddaf u tpoġġa fl-aktar post prominenti, fuq il-presbiterju għall-artal maġġur. Ovvjament għaliex huwa l-artal ewlieni u anke biex matantx jintrifes mis-saqajn għaliex huwa tapit fin. Kellna wkoll donazzjoni ta' Bambin tal-Milied magħmul mix-xemgħa għall-knisja. Dan il- Bambin qiegħed ġo urna antika, huwa liebes il- kappell u għalhekk huwa magħruf bħala l-Bambin pellegrin. Dan qiegħed jiġi rrestawrat biex imbagħad jitpoġġa fil-knisja kif inhu xieraq. Għall-festa tas-sena l-oħra, l-Eċċellenza Tiegħu Mons. Charles J. Scicluna, l-Arċisqof tagħna, għoġbu jirregala salib u ċurkett episkopali personali tiegħu biex jitpoġġew fuq ix-xbieha għażiża ta' Ġesu' Salvatur. Huma salib u ċurkett maħdumin fid-deheb bit-teknika tal-granspinat u mżejjnin b'ħaġar prezzjuż. Is-salib huwa wkoll relikwija fih innifsu għaliex iġorr fih relikwija tas- Salib Imqaddes. Dawn qiegħdin jintlibsu fuq il-vara għall-ġranet tal-festa u verament hija għotja sabiħa li kompliet sebħet il-vara maestuża tas-Salvatur. Bħalma s-sena l-oħra kien inqala' l-bżonn ta' orgni ġdid fil-knisja parrokkjali u mmedjatament ftit wara l-festa wasal l-orgni għall-knisja, din is- sena nħasset il-ħtieġa urġenti li ikollna sistema tajba ta' siġurta' fil-knisja. Sar proġett sħiħ ta' sett ta' cameras mifruxin mal-knisja kollha fuq barra u fuq ġewwa kif ukoll sistema ta' alarm fil-knisja. Bħala proġett sħiħ barra is-sistema li saret fil-knisja ġiet installata ukoll sistema ta' cameras u alarm fid- daru fl-uffiċċju parrokkjali. Inxtraw ukoll fanijiet oħra għall-knisja parrokkjali biex jiżdiedu mas-sett ta' fanijiet li nxtraw is-sena li għaddiet għall-knisja kollha. Wara li s-sena li għaddiet tlesta x-xogħol ta' restawr fil-knisja tal-Madonna tal-Mirakli fuq barra, bdejna x-xogħol preparatorju u stimi biex naħsbu fuq proġett sħiħ ta' restawr fuq ġewwa tal- knisja, qiegħed nirreferi għaż-żebgħa u l-induratura tal-knisja. Nafu li hemm bżonn li jsir restawr fuq din il-knisja minn ġewwa. Żgur li bħala proġett MW Għaqda Festi Esterni - Ħal Lija — Festa tas-Salvatur 2018 huwa bżonnjuż u qiegħed fil- pjanijiet tagħna. Nixtieq nitkellem ukoll fuq il- proġett li ħdimna fuqu matul din is-sena fiċ-ċimiterju ta' Ħal Lija, billi beda u miexi sew il-proġett tal-kompartamenti tal-irħam fiċ-ċimiterju. Irnexxielna b'dan il- proġett intaffu mill-problema ta' spazju għad-dfin ta' l-għeżież tagħna, fejn ħafna mill-fdalijiet tal- mejtin f'dan iċ-ċimiterju qiegħdin jiġu trasportati fl-ossarji mibnija ġodda. Għaldqastant' sar ħafna xogħol u għad fadal ħafna xi jsir. Komplejna: bix-xogħol — fiċ- ċimiterju. bħala: manutenzjoni kontinwa u hawn mill-ġdid nixtieq nirringrazzja lis-Sur Joseph Marv Mangion u l-familja tiegħu. Il- ħsieb hu li f'din is-sena li ġejja jibda x-xogħol ta' restawr fuq il- kappella u d-dekorazzjoni tagħha. Nistgħu ngħidu li ċ-ċimiterju ta' Ħal Lija, dan l-aħħar żmien ħa dehra differenti. Kif qegħdin taraw, sena għaddiet bħal ħolma u dan għaliex kienet mimlija bi twettiq ta' pjanijiet fuq diversi proġetti li jqumu eluf ta' Euro li nidħlu għalihom grazzi għall-ġenerożita' ta' kulħadd. Ma nistgħux nagħmlu dan kollu mingħajr l-għajnuna tagħkom ilkoll. Nirringrazzja lil kulħadd, lill-benefatturi li wħud minnhom ma jixtiequx juru min huma. Nirringrazzja lilkom ilkoll tad-donazzjoni li tagħtu waqt il-ġbir li jkollna fil- knisja li li kif navżakom kull xahar, dejjem żammejna ritmu tajjeb fil-ġabra li nagħmlu. Dak li tajtu jidher żgur fid-diversi proġetti li saru li filwaqt li baqa' għaddej il-proġett tar-restawr tal-pittura tas- saqaf, saru. ħafna xogħolijiet oħra ta' bżonn. L Biżżejjed iżżur il-knisja fil-ġranet ' tal-festa u tinnota: bil-ħafna xogħol ta' restawr u opri ġodda li F komplew isebbħu t-tempju ' tagħna. Dan huwa ċertifikat tal- IF apprezzament u l-fiduċja. li wrejtuni f'dan iż-żmien li ili 1 magħkom. Nitlobkomu tagħtuni u sakemm. tibqgħu tagħtuni, nibqa' nwettaq. Nixtieq nirringrazzja lil dawk kollha li jgħinuna meta nagħmlu lotteriji, il-bazaar, il-ħarġiet li nagħmlu, ix-xogħol b'xejn meta nitolbukom: biex nagħmlu xi : ħaġa, x-xogħol voluntarju bħala manutenzjoni u tindif fil-knisja parrokkjali, fil-knejjes l-oħra tal- parroċċa, fiċ-ċimiterju, fis-Sala 7 Villa Lija, fis-Sala tal-Mirakli, ix- 1 xogħol fl-uffiċċju parrokkjali, u fl-andament kollu tal-parroċċa. Grazzi speċjali lis-sagristan lis- Sur Aaron Cuschieri, tal-paċenzja li jieħu bija bħala Kappillan li tul H dawn it-tliet snin, għax jien fuq dawn it-tliet snin nista' nitkellem, dejjem ħabbrek miegħi biex dak li nkun nixtieq inwettaq, mhux jaqtgħali qalbi imma jirsisti biex nagħmluh. s Kien hemm mumenti fejn b'konsegwenza ta' ħafna xogħol li jkun qed isir ikollna tensjoni anke minħabba t-trab li jinqala' u li fi ftit ġranet irid jitnaddaf kollox minħabba l-quddies tas-Sibt u l- Ħadd. Il-knisja inħobbuha għax hija d-dar ta' Alla, u ngħożżu dak li għandna billi nagħtu l-aħjaru l-aqwa lit-tempju tas-Salvatur. Grazzi lilkom ilkoll u Ġesu' Salvatur iberikna Ikoll. Nawgura l-festa t-tajba lil kulħadd. TABOR- Rivista Annwali - Festa tas-Salvatur 2018